Vittorio Miele

Vittorio Miele (24. novembar 1926 - 18. novembar 1999, Cassino) bio je italijanski slikar iz 20. vijeka.

Biografija

Vittorio Miele je rođen u Cassinu (Italija) 1926. preživjevši tragediju Drugog svjetskog rata, gdje su u bici za Monte Cassino poginuli njegov otac i mala sestra. Njegova majka je umrla kasnije zbog zadobijenih rana.
Vittorio Miele je preživio i otišao u sjevernu Italiju.
Godine 1958. učestvovao je na Nacionalnoj umjetničkoj izložbi u Mantovi, a
1966. imao je prvu samostalnu izložbu u gradu Frosinoneu. Nakon toga je u Francuskoj sa svojom slikom Il Dollore osvojio drugu nagradu na Međunarodnoj slikarskoj izložbi u mjestu Piervert. Sa slikom Case di Ciociaria bio je dobitnik prve nagrade na izložbi "Figurative Arts Province" u Rimu. Na poziv vlasti u Republici San Marino u julu 1971. održao je samostalnu izložbu kojoj su prisustvovale hiljade posjetilaca. Godine 1972. neke od njegovih slika izabrane su
da budu na izložbi u umjetničkoj galeriji "2000" u gradu Tokiju zajedno sa djelima slikara kao što su: Giorgio de Chirico, Massimo Campigli, Franco Gentilini i El Greco. To je bila jedina galerija specijalizovana za predstavljanje i popularizaciju moderne umjetnosti. Naredne godine, predstavio se i u Arts Pavillonu u Sarajevu sa svojim slikama L'ultimo Gradino i Passagio Ciociaro.
Prvi put je imao izložbu svojih slika u Sjevernoj Americi 1974.  Kanadska televizija i novinari predstavili su njegove izložbe slika u svim većim gradovima te zemlje. U oktobru iste godine sa velikim uspjehom izložio je
više od stotinu svojih djela u izložbenom kompleksu Place Bonaventure u Montréalu.
U novembru je imao samostalnu izložbu u Hotelu Hilton u Torontu, a zajedno sa ostalim savremenim umjetnicima je u istom gradu izlagao u Galeriji lijepih umjetnosti.
Tokom dvomjesečnog boravka u Kanadi Vittorio Miele je vrijedno radio na svojim novim djelima, pa čak i na otvorenom pokušavajući da dočara oštru kanadsku klimu.

Tokom 1970-ih bio je pozivan u Jugoslaviju, kao gost Državne umjetničke kolonije u Počitelju. Tamo je otkrio svježinu orijentalne arhaičke kulture. Počeo je da slika opet u prirodi, dok je njegov stil postao manje oštar , a bosanske planine postale su okružnije i sijenke mehke, ali veoma izražene. Opet je pronašao svjetlost u svojim djelima koju je izgubio u godinama tokom njegovih putovanja.
Poslije mnogo izložbi u Italiji i SAD-u, 1991. predstavio se i u Evropskom parlamentu.

Umro je u njegovom rodnom gradu, Cassinu, 18. novembra 1999. poslije mnogo mjeseci agonije. Bio je dobar drug poete Kolje Mićevića.

 Također pogledajte 
 Počitelj

 Reference 

 Literatura 
 Gavino Còlomo, Nuovissimo dizionario dei pittori, poeti, scrittori, artisti dei nostri giorni, Edizioni della Nuova Europa, 1975
 Studi meridionali, Anno 5, fasc. 1 (January-March 1972)
 Duccio Trombadori (a cura di), Vittorio Miele: Il poeta del silenzio, Comune di Boville Ernica, 2000

Kategorija:Rođeni 1926.
Kategorija:Umrli 1999.
Kategorija:Italijanski slikari